ศูนย์ทนายสิทธิ ชี้คุมตัว วัฒนา เข้าค่าย ใช้อำนาจตามอำเภอใจ ขัดกติการะหว่างประเทศ
ศูนย์ทนายความเพื่อสิทธิมนุษยชน ชี้คุมตัว วัฒนา เข้าค่าย ใช้อำนาจตามอำเภอใจ ขัดกติการะหว่างประเทศ ที่ไทยเป็นรัฐภาคีและมีหน้าที่ต้องปฏิบัติตาม ขณะที่ ยิ่งลักษณ์ ขอ คสช.ปล่อยตัว2 มี.ค. 2559 จากกรณีที่ เจ้าหน้าที่ทหารกว่า 10 นายได้เข้าควบคุมตัวนายวัฒนา เมืองสุข อดีตรัฐมนตรีว่าการกระทรวงการพัฒนาสังคมและความมั่นคงของมนุษย์ไปจากบ้านพัก โดยเจ้าหน้าที่ทหารไม่ได้แจ้งเหตุในการควบคุมตัว ไม่แจ้งสถานที่ควบคุมตัวและไม่ได้แสดงหมายจับ และต่อมาปรากฎว่าพลเอกประวิตร วงษ์สุวรรณ รองนายกรัฐมนตรีและพ.อ.วินธัย สุวารี โฆษกคณะรักษาความสงบแห่งชาติ (คสช.) ให้สัมภาษณ์กับสื่อมวลชนถึงสาเหตุในการควบคุมตัวว่ามาจากการที่นายวัฒนา เมืองสุข ได้แสดงความคิดเห็นวิพากษ์วิจารณ์การทำงานของคณะรักษาความสงบแห่งชาติ และจะควบคุมตัวนายวัฒนาอย่างน้อย 3 –7 วัน เพื่อให้นายวัฒนา ยุติการแสดงความคิดเห็นทางการเมืองศูนย์ทนายความเพื่อสิทธิมนุษยชน ออกแถลงเห็นต่อกรณีดังกล่าวด้วยว่า ถึงแม้ว่าคำสั่งหัว คสช. ฉบับที่ 3/2558 จะให้อำนาจเจ้าหน้าที่ทหารที่ได้รับการแต่งตั้งเป็นเจ้าพนักงานรักษาความสงบแห่งชาติใช้ดุลพินิจดำเนินการควบคุมตัวบุคคลที่ต้องสงสัยว่าได้กระทำผิดตามที่ระบุไว้ในประกาศดังกล่าวได้ไม่เกิน 7 วัน แต่เหตุในการควบคุมตัวนายวัฒนา มาจากการที่นายวัฒนาได้แสดงความคิดเห็นวิพากษาวิจารณ์ คสช. ซึ่งไม่ถือเป็นความผิดตามประกาศหรือคำสั่ง คสช. ฉบับใด อีกทั้งเจ้าพนักงานยังกระทำโดยไม่มีหมายจับ ไม่เปิดเผยสถานที่ควบคุมตัวอย่างแน่ชัด ญาติและทนายความไม่สามารถเข้าเยี่ยมได้ ทำให้นายวัฒนาขาดหลักประกันสิทธิเสรีภาพในระหว่างควบคุมตัว 7 วัน การควบคุมตัวดังกล่าวจึงถือเป็นการควบคุมตัวโดยอำเภอใจ อันเป็นการละเมิดต่อข้อ 9. กติการะหว่างประเทศว่าด้วยสิทธิพลเมืองและสิทธิทางการเมือง (ICCPR) ที่ประเทศไทยเป็นรัฐภาคีและมีหน้าที่ต้องปฏิบัติตามพันธกรณีดังกล่าวศูนย์ทนายความเพื่อสิทธิมนุษยชนจึงขอเรียกร้องให้คณะรักษาความสงบแห่งชาติยุติการใช้อำนาจควบคุมตัวบุคคลตามคำสั่งหัวหน้ารักษาความสงบแห่งชาติ ฉบับที่ 3/2558 และขอให้ปล่อยตัวนายวัฒนา เมืองสุขโดยเร็วที่สุดศูนย์ทนายความเพื่อสิทธิฯ ระบุขณะที่ น.ส.ยิงลักษณ์ ชินวัตร อดีต นายกฯ โพสต์ผ่านเฟซบุ๊กแฟนเพจ ด้วยว่า ตนรู้สึกแปลกใจและตกใจเมื่อทราบข่าวทหารไปเชิญตัว นายวัฒนา ถึงที่บ้านหลังจากที่มีการโพสต์เฟซบุ๊กเกี่ยวกับการเรียกร้องและปกป้องสิทธิพื้นฐานให้กับตนเมื่อวานนี้ ซึ่งก็เป็นการแสดงความคิดเห็นโดยสุจริต ไม่อยากจะเชื่อว่าทั้งสองเรื่องนี้จะเกี่ยวพันกัน จึงขอเรียกร้องให้ คสช. ได้ปล่อยตัว นายวัฒนา เพราะยิ่งใช้วิธีการแรงมากเท่าไร ก็อาจจะไม่ใช่วิธีการแก้ปัญหา หากแต่จะเป็นการเพิ่มปัญหามากขึ้น และทำให้ภาพลักษณ์ของประเทศเสียหายต่อสายตาอารยประเทศดิฉันรู้สึกแปลกใจและตกใจเมื่อทราบข่าวทหารไปเชิญตัวท่านวัฒนา เมืองสุข ถึงที่บ้านหลังจากที่มีการโพสต์เฟซบุ๊กเกี่ยวกับการเรPosted by on
ศูนย์ทนายความเพื่อสิทธิมนุษยชน ชี้คุมตัว วัฒนา เข้าค่าย ใช้อำนาจตามอำเภอใจ ขัดกติการะหว่างประเทศ ที่ไทยเป็นรัฐภาคีและมีหน้าที่ต้องปฏิบัติตาม ขณะที่ ยิ่งลักษณ์ ขอ คสช.ปล่อยตัว 2 มี.ค.
กติการะหว่างประเทศว่าด้วยสิทธิพลเมืองและสิทธิทางการเมือง,ปรับทัศนคติ,ยิ่งลักษณ์ ชินวัตร,วัฒนา เมืองสุข,ศูนย์ทนายความเพื่อสิทธิมนุษยชน